ტიმ ბარტონი

ტიმოთი უილიამ ბარტონი (; კუნტას ტიმ ბარტონი; დ. 25 მარაშინათუთა, 1958, ბერბანკი, კალიფორნია, ააშ) — ამერიკალი კინორეჟისორი, ანიმატორი დო ჭარუ-სცენარისტი. ასეიანი ოჯინე კინოშ ორსანტი, მუშ ნახანდეფს უჩა იუმორს დო მაკაბრულ ელემენტეფს ხვარენს. თიშ ფილმეფს შხირო ლაჸაფენს ჯონი დეპი.

ბიოგრაფია
ბარტონქ კარიერა დიჭყჷ, მუჭოთ დისნეიშ სტუდიაშ ანიმატორქ. ორეჟისორე დებიუტიქ იჸუ 1985 წანას ფილმით „პი-ვიშ დიდი დუდსგინალი“, მუსით 1988 წანას მაჸუნჷ „ბიტლჯუსი“. 1980-იანეფიშ ბოლოს გინიღჷ ჟირი ფილმი სუპერგერგეზი ბეტმენი-შ გეშა: „ბეტმენი“ (1989) დო „ბეტმენი ირთუ“ (1992). 1991 წანას გინიღჷ „მარგატელიშხეიანი ედვარდი“, ნამუთ რდჷ გოთიკურ სტილს გინოღალირჷ ოჸოროფე ისტორია. რდჷ პროდიუსერი 1993 წანას გიშულირი ფილმიშ „კოშმარი ქირსეშ ოწოხოლე“, ნამუქით დიდ წჷმოძინას მიოჭირინუ. 1994 წანას გინიღჷ ბიოგრაფიული ფილმი „ედ ვუდი“. 1996 წანას გინიღჷ ომენცარე-ფანტასტიკა „მარსიქ მუმანტის!“, ნამუქით ოკულტე კლასიკათ გინირთჷ. 1999 წანას გინიღჷ გოთიკური მერმენწა ფილმი „ჸვინთალი ქოქა“. 2001 წანას გინიღჷ „ქიეფიშ პლანეტაშ“ რიმეიკი. 2003 წანას გინიღჷ ფილმი „დიდი ჩხომი“,. მუსით მაჸუნჷ „მოჭყუდუ-ნოღური“ დპ „ჩარლი დო შოკოლადის ქარხანა“ 2005 წანას. 2007 წანას გინიღჷ მიუზიკლი „სუინი ტოდი: დემონი-მაღაჭალი ფლიტ-სტრიტიშე“, 2010 წანას გინიღჷ 3D ფილმი „ალისა ომენცარობეფიშ ქიანაშე“, 2012 წანას — „ფრანკენუინი“. 2014 წანას გინიღჷ ფილმი „დიდი თოლეფი“. ბარტონიშ ანწიანი ფილმეფი რე „მისს პერეგრინიშ ურცხი ბაღანეფიშ ჸუდე“ (2016) დო „ბიტლჯუს 2“ (2017).

ფილმოგრაფია
ვინსენტი (1982)
ბეტმენი (1989)
ბეტმენი ირთუ (1992)
ბეტმენი ირიათო (1995)
სუინი ტოდი: დემონი-მაღაჭალი ფლიტ-სტრიტიშე (2007)
9 (2009)
ალისა ომენცარობეფიშ ქიანას (2010)

 რესურსეფი ინტერნეტის 



კატეგორია:ამერიკალი კინორეჟისორეფი
კატეგორია:ამერიკალი ანიმატორეფი
კატეგორია:დუნაბადი 1958